E situacion na Venezuela y e Tratado pa asilo di anja 1967 ta keda demanda hopi atencion di Gobierno. Ayera Corte basicamente a dicidi cu 13 di e 14 persona cu yega tera recientemente for di Venezuela lo meste wordo laga den libertad cu meldplicht si nan aplica pa asilo. Esaki den lus di Tratado menciona y e ley di 2009. Mirando e desaroyo ey y respetando e estado di derecho, Gobierno a dicidi pa acelera e proceso di desishon riba e peticionan di asilo pa den un tempo cortico por tuma un desishon riba e peticionan, ja cu mayoria biaha ta resulta cu no tin derecho pa asilo y cu hopi ta recuri na e procedura pa purba alarga estadia aki na Aruba. Na mes momento e proceso pa cambia e ley di 2009 lo finalisa e siman aki awo cu a haya advies di Raad van Advies. Ademas lo bay designa centro di Guarda nos Costa como luga caminda cu esnan ta den proceso di asilo meste keda pa warda e proceso di nan peticion. Esey ta bay significa cu si un persona yega pidi asilo e lo tin pa permanece na e centro mientras ta evalua su peticion pa asilo den un proceso den corto tempo. Di eynan cu resulta cu e no tin derecho riba asilo e lo por wordo deporta.	
Lo designa centro di Guarda nos Costa como luga caminda esnan cu pidi asilo meste permanece obligatoriamente te ora tuma desishon